משרד הכלכלה מגייס סטודנטים לרשות לשיתוף פעולה תעשייתי וקידום השקעות זרות – ירושלים

הרשות לשיתוף פעולה תעשייתי וקידום השקעות זרות מהווה גורם מתכלל בממשלת ישראל בתחום קידום ההשקעות הזרות ורכש הגומלין. הרשות היא One Stop Shop מטעם הממשלה עבור מנעד רחב של משקיעים זרים פוטנציאליים וקיימים, ובכלל זה גם חברות רב-לאומיות, משקיעים פרטיים, קרנות השקעה וחברות המחויבות ברכש גומלין בישראל, שאיתן הרשות פועלת לבניית מערכת יחסים ופעילות מקומית ארוכת-טווח. להלן תיאור המשרות:

**משרה 1 - פיתוח עסקי**

* ביצוע ניתוחים כלכליים, מחקר אנליסטי, ניהול מאגרי מידע, הכנת סקירות סקטוריאליות, איסוף מודיעין תחרותי וכדומה.
* סיוע למנהל האגף ומנהלי הסקטורים בתהליכים הארגוניים והביצועיים של קידום השקעות זרות בישראל.

**משרה 2 – אסטרטגיה שיווקית**

* הפקת תוצרים שיווקיים, ליווי קמפיינים פרסומיים, ניהול מדיה דיגיטלית, הפקת כנסים ומשלחות, הפקות עיצוב ודפוס, הכנת סקירות והודעות לתקשורת וכדומה.
* סיוע למנהל האגף בתהליכים הארגוניים והוצאה לפועל של האסטרטגיה השיווקית של היחידה, לשיווק כלכלת ישראל כיעד אטרקטיבי להשקעות.

דרישות התפקידים:

**משרה 1:** סטודנט לתואר ראשון או שני במוסד לימודים מוכר עם **יתרת לימודים של שנתיים לפחות**. עדיפות לסטודנטים מתחומי כלכלה, מנהל עסקים וכן עם רקע בניתוח של נתונים כמותניים/ מחקר כלכלי / היכרות עם התעשייה הישראלית ועולם ההשקעות הבינלאומי. יתרון נוסף לשליטה טובה באנגלית ולהיכרות מעמיקה עם תוכנות Office.

**משרה 2:** סטודנט לתואר ראשון או שני במוסד לימודים מוכר עם **יתרת לימודים של שנתיים לפחות**. עדיפות לסטודנטים בתחומי תקשורת ושיווק/מנהל עסקים/כלכלה עם רקע  בתפעול שיווקי / היכרות עם התעשייה הישראלית ועולם ההשקעות הבינלאומי.

היקף המשרות:

המשרה מחייבת עבודה של שלושה ימים בשבוע והשלמה בימים נוספים לפי דרישה במכסה של עד 120 שעות בחודש. יש לציין את הימים הפנויים משעות הבוקר.

מקום המשרה בירושלים, ייתכנו פגישות מדי פעם בתל אביב.

השכר המוצע הינו שכר סטודנט בשירות המדינה.

קו"ח יש לשלוח למוריה ו/או חן במיילים הבאים, תוך ציון בכותרת כי מדובר על משרת סטודנט ברשות לשת"פ תעשייתי וקידום השקעות זרות:

Moria.Nesimi@Economy.gov.il

Chen.Nehemia@economy.gov.il